नई दिल्ली। जम्मू-कश्मीर की बीजेपी-पीडीपी गठबंधन सरकार में अहम बदलाव देखने को मिला है। सोमवार को महबूबा मुफ्ती मंत्रिमंडल के फेरबदल से पहले प्रदेश के डिप्टी सीएम निर्मल सिंह ने इस्तीफा दे दिया। उनकी जगह बीजेपी विधायक कविंदर गुप्ता को प्रदेश का नया डिप्टी सीएम बनाया गया। सोमवार को हुए शपथ ग्रहण समारोह में गांधीनगर से बीजेपी विधायक कविंदर गुप्ता ने मंत्री पद की शपथ ली। उनके अलावा कठुआ से बीजेपी विधायक राजीव जसरोटिया ने भी मंत्री पद की शपथ ली। उपमुख्यमंत्री पद से इस्तीफे के बाद निर्मल सिंह जम्मू-कश्मीर विधानसभा अध्यक्ष पद का जिम्मा संभालेंगे। इससे पहले कविंदर गुप्ता विधानसभा अध्यक्ष पद का जिम्मा संभाल रहे थे। एक नजर जम्मू-कश्मीर के नए उपमुख्यमंत्री कविंदर गुप्ता की प्रोफाइल पर...